Last viewed - Batman - Arkham Origins - Baka Renders - www.BakaRenders.com - Anime Renders - Comic Renders - Game Renders
Album name: Seyyah / Game Renders
Keywords: batman render / game renders / baka renders
Filesize: 2240 KiB Die ABC van Afrikaanse organisasies | Maroela Media
Ter viering van Moedertaalmaand wat tans in volle gang is, word Afrikaans in al sy glorie verken. Dié taal staan dalk nog in sy kinderskoene, maar danksy miljoene sprekers, ywerige organisasies en talle inisiatiewe ontwikkel Afrikaans in ŉ dinamiese en kleurryke taal.
Afrikaans.com het onlangs ŉ lys saamgestel met organisasies wat op verskeie maniere ŉ bydrae tot Afrikaans lewer.
Die organisasies fokus op projekte van kunstenaars, onderwysers en gemeenskappe. Kultuurhistoriese projekte en die ontwikkeling van toekomstige leiers word ook hierby betrek.
Dit sluit die Afrikaanse Taal- en Kultuurvereniging (ATKV), die Erfenisstigting (ES), die Federasie van Afrikaanse Kultuurvereniginge (FAK), die Voortrekkermonument en die Voortrekkers in.
Dit sluit ŉ wye spektrum van organisasies en inisiatiewe in wat spesifiek taalverwante navrae en projekte hanteer.
Organisasies wat onder meer hierby ingereken word, is die Bloemfonteinse Skrywersvereniging, die Afrikaanse Taalmuseum en -monument (ATM), die Stigting vir die Bemagtiging deur Afrikaans (SBA), die Suid-Afrikaanse Vertalersinstituut (SAVI), die Pan-Suid-Afrikaanse Taalraad (PanSAT) en die Virtuele Instituut vir Afrikaans (VivA).
Die groep verleen bystand aan skoolbeheerliggame, studente en bejaardesorg en bevorder burgerregte.
Van die organisasies wat ingesluit word, is AfriForum, die Vereniging van Regslui vir Afrikaans (VRA), die Suid-Afrikaanse Vrouefederasie (SAVF), die Suid-Afrikaanse Onderwysunie (SAOU) en die Afrikaanse Studiefonds.
Die bekendstelling van Afrikaans.com op 26 Mei 2016 by The Venue in Hyde Park
Taalnavrae, onderrighulp, ambagsopleiding en allerlei akademies georiënteerde aspekte word deur die organisasies ondersteun en bevorder.
LitNET Akademies, die Suid-Afrikaanse Akademie vir Wetenskap en Kuns (SAAWK), die Afrikaanse Taalraad (ATR), PEN Afrikaans en Sol-Tech is van die organisasies wat hierby ingesluit word.
Vir meer inligting oor dié organisasies, moedertaalsprekers en Afrikaans besoek Afrikaans.com se webwerf.